
R E F E R A T   D E   A P R O B A R E
[bookmark: _Hlk189646857][bookmark: _Hlk208399244][bookmark: _Hlk189645944][bookmark: _Hlk40339472]privind  aprobarea Devizului general - faza Proiect tehnic, actualizat în baza Dispoziției de șantier nr. 3 și în conformitate cu prevederile Legii nr. 141/2025, pentru obiectivul de investiții "DEZVOLTAREA REȚELELOR INTELIGENTE DE DISTRIBUȚIE A 
GAZELOR NATURALE IN MUNICIPIUL BRAD, JUDEȚUL HUNEDOARA"



[bookmark: _Hlk207979574]Prin Hotărârea de Consiliu Local nr. 138/2025 s-a aprobat Documentația tehnico-economică - faza Proiect tehnic, actualizată în baza  Dispoziției de șantier nr. 3 pentru obiectivul de investiții "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE IN MUNICIPIUL BRAD, JUDEȚUL HUNEDOARA", având în vedere necesitățile identificate pe parcursul execuției și solicitările locuitorilor municipiului Brad.
Prin această dispoziție de șantier s-au efectuat o serie de corecții în listele de cantități de lucrări prin adaptarea soluțiilor tehnice date în detaliile de execuție, la situația reală din teren, corecții care necesită majorarea valorii Contractului de lucrări.      
[bookmark: _Hlk208324387]Astfel, ținând cont de cheltuielile efectuate cu proiectarea, taxe pentru avize, cote  pentru Inspectoratul  de Stat în Construcţii, dirigenția de șantier, asistența tehnică din partea proiectantului precum  și  de Notele de Renunțare și Notele de Lucrări Suplimentare care fac parte integrantă din Dispoziția de șantier nr. 3, valoarea Devizului general necesită o suplimentare cu 3.300.573,61 lei (fără T.V.A.).
În conformitate cu prevederile art. II, pct. 42 din Legea nr. 141/2025 privind unele  măsuri fiscal-bugetare, cu modificările și completările ulterioare, ”cota standard se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse, iar nivelul acesteia este 21%”.
Având în vedere că, la data intrării în vigoare a Legii nr. 141/2025, lucrările la obiectivul de investiții nu au fost finalizate, se impune actualizarea  restului de executat în  conformitate prevederilor acestui act normativ.
Pentru stabilirea valorii totale de finanțare a obiectivului de investiții a fost elaborat Devizul general, actualizat în baza Dispoziției de șantier nr. 3 și în conformitate cu prevederile Legii nr. 141/2025, deviz care cuprinde atât valorile cheltuielilor  decontate (cu T.V.A. la cota de 19%), cât și cele care urmează să se deconteze ( cu T.V.A. la cota de 21%).
Față de cele de mai sus, valoarea totală a Devizului general, actualizat în baza Dispoziției de șantier nr. 3 și în conformitate cu prevederile Legii nr. 141/2025, devine 84.853.304,44 lei (fără T.V.A.), respectiv 101.529.689,43 lei (cu T.V.A.), din care C + M =  57.193.577,86 lei (fără T.V.A.), respectiv 68.404.457,68 lei (cu T.V.A.).
În contextul celor de mai sus am inițiat prezentul  proiect de hotărâre prin care am propus aprobarea aprobarea Devizului general - faza Proiect tehnic, actualizat în baza Dispoziției de șantier nr. 3 și în conformitate cu prevederile Legii nr. 141/2025, pentru obiectivul de investiții "DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE IN MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.	
Invoc în susţinerea propunerii mele prevederile art. 120 alin. 1 și art. 121 alin.1 și alin. 2 din Constituția României, republicată, ale art. 8 și art. 9 din Carta europeană  a autonomiei  locale, adoptată la Stassbourg la 15 octombrie 1985, ratificată prin Legea nr. 199/1997, ale Legii nr. 141/2025 privind unele măsuri fiscal-bugetare, cu modificările și completările ulterioare, ale art. 44 alin. (1) din Legea nr. 273/2006 privind finanțele publice locale, cu modificările și completările ulterioare, ale Hotărârii Guvernului României nr. 907/2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, precum și ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare.

